ชาวสวนขับปิกอัพไปตัดปาล์ม ยางแตกชน จยย.ตายเกลื่อน 3 ศพ สาหัส 2
สลดใจ ครอบครัวชาวตรังขับรถกระบะไปตัดปาล์มช่วงวันหยุด ระหว่างทางยางแตก พุ่งชน จยย.ที่ขับสวนมา ก่อนไปชนกับต้นมะพร้าว พ่อแม่กระเด็นออกนอกรถบาดเจ็บสาหัส ลูกชายตายคารถ ส่วนคู่กรณีมากัน 2 คน ตายคาที่รวม 3 ศพ ชาวบ้านบอกเป็นจุดมรณะ ตายแล้วนับ 10เวลา 08.30 น. วันที่ 8 ส.ค. ร.ต.อ.วิสวัส ไพบูลย์ รอง สว. (สอบสวน) สภ.ปะเหลียน ได้รับแจ้งเกิดอุบัติเหตุรถยนต์กระบะยางระเบิดเสียหลักพุ่งชนกับรถ จยย. มีผู้บาดเจ็บ และเสียชีวิตในที่เกิดเหตุจำนวนหลายราย บริเวณสี่แยกลิพัง บนถนนสายตรัง-สตูล หมู่ 1 ต.ลิพังที่เกิดเหตุเป็นถนนทางตรง ก่อนถึงสี่แยกประมาณ 30 เมตร บริเวณคูข้างทางพบรถยนต์กระบะ 2 ประตู ยี่ห้อโตโยต้า รุ่นไฮลักซ์วีโก้ สีขาว ทะเบียน กต 105 ตรัง สภาพรถพังยับเยิน ชนติดอยู่กับต้นมะพร้าว 2 ต้น ตรวจสอบพบร่างผู้เสียชีวิตติดอยู่ในซากรถ เจ้าหน้าที่กู้ชีพนำร่างออกมา ทราบชื่อ นายจักรพงศ์ ทองโท 20 ปี อยู่เลขที่ 18 หมู่ 4 บ้านทุ่งดินดำ ต.ลิพัง อ.ปะเหลียน เสียชีวิตบนเบาะข้างคนขับ สภาพถูกรถอัดร่างเละห่างออกไปราว 3 เมตร พบ นางวรรณดี ทองโท อายุ 44 ปี ร่างกระเด็นออกมาจากตัวรถ นอนบาดเจ็บสาหัสอยู่บนพื้นหน้าบ้านของชาวบ้าน ห่างออกไปอีก 6 เมตร พบร่าง นายประจัน ทองโท อายุ 54 ปี ซึ่งเป็นคนขับและเป็นสามี กระเด็นออกมาจากตัวรถ นอนบาดเจ็บสาหัสอยู่บนพื้น ก่อนที่ผู้บาดเจ็บทั้ง 2 รายจะถูกนำตัวส่ง รพ.ปะเหลียน และส่งตัวต่อมายัง รพ.ตรัง อาการหนักยังไม่พ้นขีดอันตราย อยู่ในขั้นโคม่าโดยทั้ง 3 รายเป็นพ่อแม่ลูกกันตรวจสอบในคูข้างถนนติดกับรถยนต์กระบะคู่กรณี พบรถ จยย.ฮอนด้า รุ่น เวฟ 125 สีดำ ทะเบียน 1กฎ 8210 ตรัง ล้มอยู่ในสภาพพังยับเยินทั้งคัน เหลือเพียงแค่โครงรถ ส่วนผู้ขับขี่และคนซ้อนท้าย กระเด็นหลุดออกจากตัวรถประมาณ 8 เมตร เสียชีวิตในที่เกิดเหตุ ทราบชื่อต่อมาคือ น.ส.ลัดดา เพ็งสกุล อายุ 41 ปี อยู่บ้านเลขที่ 87 หมู่ 6 ต.ทุ่งยาว อ.ปะเหลียน เป็นคนขับ ส่วนคนซ้อนท้ายคือ น.ส.นงลักษณ์ จันทรมาศ อายู่ 38 ปี อยู่บ้านเลขที่ 141 หมู่ 7 ต.ทุ่งหว้า อ.ทุ่งหว้า จ.สตูลจากการสอบถามพยานผู้เห็นเหตุการณ์ เบื้องต้นทราบว่า รถยนต์กระบะขับออกจากบ้านเลขที่ 18 หมู่ 4 บ้านทุ่งดินดำ ต.ลิพัง อ.ปะเหลียน นั่งโดยสารกันมาทั้งหมดเป็นครอบครัวเดียวกัน 4 คน ประกอบไปด้วย พ่อ แม่ ลูกชาย และลูกสาว ระหว่างทางได้แวะส่งลูกสาวที่ ร.ร.ทุ่งยาวผดุงศิษย์ ก่อนที่ทั้ง 3 จะขับรถไปตามเส้นทางเพื่อที่ไปตัดทลายปาล์มน้ำมันในพื้นที่บ้านคีรีวง เขตรอยต่อ ต.ลิพัง-ทุ่งหว้า ระหว่างทาง มาถึงที่เกิดเหตุใช้ความเร็วประมาณไม่ต่ำกว่า 100 กม./ชม. ยางล้อหน้าด้านขวาได้เกิดระเบิดขึ้น ทำให้รถเสียหลักพุ่งเข้าชนรถ จยย.ที่ขับสวนมาอย่างจัง แล้วลากรถ จยย.ครูดติดมาด้วย ก่อนจะเข้าพุ่งชนกับต้นมะพร้าว ทำให้ร่างของคนขับกระบะและภรรยาหลุดกระเด็นออกมาจากตัวรถ ส่วนลูกชายเสียชีวิตในซากรถขณะที่ชาวบ้านในพื้นที่กล่าวเป็นเสียงเดียวกัน จุดดังกล่าวเป็นทางตรง และรถที่สัญจรไปมาส่วนใหญ่ใช้ความเร็วสูง เกิดอุบัติเหตุบ่อยครั้ง มีผู้บาดเจ็บและเสียชีวิตตรงนี้มาแล้วไม่ต่ำกว่า 10 ศพ
สลดใจ ครอบครัวชาวตรังขับรถกระบะไปตัดปาล์มช่วงวันหยุด ระหว่างทางยางแตก พุ่งชน จยย.ที่ขับสวนมา ก่อนไปชนกับต้นมะพร้าว พ่อแม่กระเด็นออกนอกรถบาดเจ็บสาหัส ลูกชายตายคารถ ส่วนคู่กรณีมากัน 2 คน
ปิกอัพชนจยย.,ยางแตกชน3ศพ,ปิกอัพยางแตก,อุบัติเหตุ ตรัง,ข่าวทั่วไป